               COMISIA EUROPEANĂ
            Bruxelles, 18.3.2021
            COM(2021) 125 final
            2021/0065(NLE)
            Propunere de
            DECIZIE A CONSILIULUI
            privind poziția care trebuie adoptată în numele Uniunii Europene, în cadrul Consiliului Internațional al Cerealelor, în ceea ce privește prelungirea Convenției din 1995 privind comerțul cu cereale

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care trebuie adoptată în numele Uniunii, în cadrul Consiliului Internațional al Cerealelor, în legătură cu adoptarea preconizată a prelungirii Convenției din 1995 privind comerțul cu cereale până la 30 iunie 2023.

               2.Contextul propunerii

               2.1.Convenția din 1995 privind comerțul cu cereale

               Convenția din 1995 privind comerțul cu cereale („convenția”) are rolul de a favoriza cooperarea internațională cu privire la toate aspectele legate de comerțul cu cereale, de a promova extinderea comerțului internațional cu cereale și de a garanta faptul că acest comerț se desfășoară în modul cel mai liber cu putință. În plus, convenția urmărește să contribuie cât mai mult posibil la stabilitatea piețelor internaționale de cereale, în interesul tuturor membrilor, la consolidarea securității alimentare mondiale și la crearea unui forum pentru schimbul de informații și discutarea preocupărilor membrilor cu privire la comerțul cu cereale.

               Convenția a intrat în vigoare la 1 iulie 1995.

               Uniunea Europeană este parte la convenție
                  1
               .

               2.2.Consiliul Internațional al Cerealelor

               Consiliul Internațional al Cerealelor („CIC”) este o organizație interguvernamentală care urmărește să îndeplinească obiectivele stabilite la articolul 1 din convenție. În special, CIC vizează:

               ·să favorizeze cooperarea internațională în toate aspectele legate de comerțul cu cereale;

               ·să promoveze extinderea, deschiderea și caracterul echitabil al comerțului internațional în sectorul cerealelor;

               ·să contribuie la stabilitatea pieței internaționale a cerealelor, să consolideze securitatea alimentară la nivel mondial și să contribuie la dezvoltarea țărilor ale căror economii depind de vânzările de cereale.

               Aceste obiective pot fi realizate prin îmbunătățirea transparenței pieței prin intermediul schimbului de informații, al analizei și al consultării cu privire la evoluțiile pieței și ale politicilor.

               Consiliul Internațional al Cerealelor are 30 de membri, incluzând mulți dintre cei mai mari producători de cereale la nivel mondial, precum și importatori. Pe lângă Uniunea Europeană, membrii săi sunt, printre alții, Argentina, Australia, Canada, Egipt, India, Japonia, Rusia, Ucraina, Regatul Unit și SUA. Cu toate acestea, China și Brazilia nu se numără printre membri.

               Cei 30 de membri ai CIC au un număr total de 2 000 de voturi.

               Pentru procedurile bugetare (a se vedea articolul 11 din convenție), și anume pentru stabilirea contribuțiilor financiare anuale ale membrilor, Uniunea are 371 de voturi în 2020-2021
                  2
               .

               Pentru procesul decizional, adică atunci când sunt exprimate voturi (a se vedea articolul 12 din convenție), sunt distribuite 1 000 de voturi pentru cei 11 membri exportatori (inclusiv Uniunea, cu 244 de voturi) și 1 000 de voturi pentru cei 19 membri importatori. Trebuie subliniat faptul că, în principiu, CIC funcționează pe bază de consens și că procedura de votare se organizează foarte rar.

               În cadrul reuniunilor Consiliului Internațional al Cerealelor, Uniunea Europeană este reprezentată de Comisia Europeană. Statele membre pot participa la reuniunile CIC, în special la sesiunile Consiliului.

               2.3.Actul avut în vedere al Consiliului Internațional al Cerealelor

               La 7 iunie 2021, în cadrul celei de a 53-a sesiuni ale sale, Consiliul Internațional al Cerealelor urmează să adopte o decizie privind prelungirea cu doi ani a convenției („actul avut în vedere”).

               Scopul actului avut în vedere, care se bazează pe articolul 33 din convenție, este de a permite Consiliului Internațional al Cerealelor să își continue activitatea.

               Prelungirea convenției va acoperi perioada 1 iulie 2021-30 iunie 2023.

               3.Poziția care trebuie adoptată în numele Uniunii

                  Convenția din 1995 privind comerțul cu cereale a fost încheiată de Uniunea Europeană, prin Decizia 96/88/CE a Consiliului
                     3
                  , până la 30 iunie 1998 și ulterior a fost prelungită în mod regulat. De fiecare dată, convenția se prelungește cu o perioadă maximă de doi ani, în conformitate cu articolul 33 din convenție. Convenția a fost prelungită ultima dată printr-o decizie a Consiliului Internațional al Cerealelor în iunie 2019 și rămâne în vigoare până la 30 iunie 2021.

                  Uniunea Europeană a fost dintotdeauna un membru activ al CIC, iar o nouă prelungire a convenției cu până la doi ani este în interesul Uniunii. Uniunea este un mare producător de cereale și unul dintre principalii exportatori de grâu și de orz, fiind, în același timp, și cel mai mare importator de porumb.

               Scopul prezentei propuneri este de a obține autorizația Consiliului care să permită Comisiei să voteze, în numele Uniunii Europene, în cadrul Consiliului Internațional al Cerealelor, în favoarea prelungirii convenției până la 30 iunie 2023. Decizia formală privind prelungirea convenției este programată pentru cea de a 53-a sesiune a Consiliului Internațional al Cerealelor, care va avea loc la 7 iunie 2021, probabil prin videoconferință.

               4.Temeiul juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  4
               .

               4.1.2.Aplicarea la cazul în speță

               Actul avut în vedere al Consiliului Internațional al Cerealelor are ca efect prelungirea valabilității convenției, care este un acord internațional obligatoriu pentru Uniune. Prin urmare, actul avut în vedere are efecte juridice.

               Actul avut în vedere nu completează și nici nu modifică cadrul instituțional al acordului.

               Prin urmare, temeiul juridic procedural al propunerii de decizie este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii Europene. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în speță

               Obiectivul principal și conținutul actului avut în vedere se referă la comerțul cu produse agricole.

               Prin urmare, temeiul juridic material al deciziei propuse este articolul 207 alineatul (4) primul paragraf din TFUE.

               4.3.Concluzie

               Temeiul juridic al deciziei propuse trebuie să fie articolul 207 alineatul (4) primul paragraf din TFUE coroborat cu articolul 218 alineatul (9) din TFUE.

               5.Publicarea actului avut în vedere

               Întrucât actul Consiliului Internațional al Cerealelor va prelungi durata convenției, este necesar ca decizia Consiliului să fie publicată în Jurnalul Oficial al Uniunii Europene după adoptarea sa.

               2021/0065 (NLE)

               Propunere de

               DECIZIE A CONSILIULUI

               privind poziția care trebuie adoptată în numele Uniunii Europene, în cadrul Consiliului Internațional al Cerealelor, în ceea ce privește prelungirea Convenției din 1995 privind comerțul cu cereale

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Convenția din 1995 privind comerțul cu cereale („convenția”) a fost încheiată de Uniune prin Decizia 96/88/CE a Consiliului
                  5
                și a intrat în vigoare la 1 iulie 1995. Convenția a fost încheiată pentru o perioadă de trei ani.

               (2)În temeiul articolului 33 din convenție, Consiliul Internațional al Cerealelor poate prelungi convenția pentru perioade succesive care nu depășesc doi ani de fiecare dată. De la încheierea sa, convenția a fost prelungită periodic cu câte doi ani. Convenția a fost prelungită ultima dată printr-o decizie a Consiliului Internațional al Cerealelor la 10 iunie 2019
                  6
                și rămâne în vigoare până la 30 iunie 2021.

               (3)În cadrul celei de a 53-a sesiuni ale sale, care va avea loc la 7 iunie 2021, Consiliul Internațional al Cerealelor urmează să decidă cu privire la prelungirea convenției cu o nouă perioadă de maximum doi ani, de la 1 iulie 2021 până la 30 iunie 2023.

               (4)Este adecvat să se stabilească poziția care trebuie adoptată în numele Uniunii în cadrul celei de a 53-a sesiuni a Consiliului Internațional al Cerealelor, deoarece o prelungire a convenției este în interesul Uniunii,

               ADOPTĂ PREZENTA DECIZIE:

               Articolul 1

               Poziția care trebuie adoptată în numele Uniunii în cadrul celei de a 53-a sesiuni a Consiliului Internațional al Cerealelor este de a vota în favoarea prelungirii Convenției din 1995 privind comerțul cu cereale cu o nouă perioadă de maximum doi ani, de la 1 iulie 2021 până la 30 iunie 2023.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                        FIȘĂ FINANCIARĂ

                        FinancSt/10/
                           PSH/pl/914809

                        6.221.2022.1

                        DATA: 18.1.2021

                        1.

                        RUBRICA BUGETARĂ:

                        14 20 03 06 Acorduri internaționale privind agricultura

                        CREDITE:

                        B2021  6 300 000 EUR

                        2.

                        TITLUL:

                        Propunere de decizie a Consiliului privind poziția care trebuie adoptată în numele Uniunii Europene, în cadrul Consiliului Internațional al Cerealelor, în ceea ce privește prelungirea Convenției din 1995 privind comerțul cu cereale

                        3.

                        TEMEIUL JURIDIC: Articolul 207 coroborat cu articolul 218 alineatul (9) din Tratatul privind funcționarea Uniunii Europene.

                        4.

                        OBIECTIVE:

                        Prelungirea Convenției existente privind comerțul cu cereale cu încă doi ani (1.7.2021-30.6.2023).

                        5.

                        IMPLICAȚII FINANCIARE

                        PERIOADĂ DE 12 LUNI

                           (milioane EUR)

                        EXERCIȚIUL FINANCIAR ÎN CURS

                        2021

                        (milioane EUR)

                        EXERCIȚIUL FINANCIAR URMĂTOR

                        2022

                        (milioane EUR)

                        5.0

                        CHELTUIELI

                        -
                              DIN BUGETUL UE
                           (RESTITUIRI/INTERVENȚII)

                        -
                              AUTORITĂȚI NAȚIONALE

                        -
                              ALTELE

                        0,42

                        0,39

                        5.1

                        VENITURI

                        -
                              RESURSE PROPRII ALE UE
                           (TAXE/TAXE VAMALE)

                        -
                              NAȚIONALE

                        2023

                        5.0.1

                        CHELTUIELI ESTIMATE

                        -

                        5.1.1

                        VENITURI ESTIMATE

                        5.2

                        METODA DE CALCUL: Bazată pe ipoteze privind un număr estimativ de voturi ale UE (variază în fiecare an), referitor la o sumă estimată care urmează să fie plătită per vot în GBP.

                        6.0

                        POATE FI FINANȚAT PROIECTUL DIN CREDITE ÎNSCRISE ÎN CAPITOLUL CORESPUNZĂTOR DIN BUGETUL ACTUAL?

                        DA

                        6.1

                        POATE FI FINANȚAT PROIECTUL PRIN TRANSFER ÎNTRE CAPITOLELE BUGETULUI ACTUAL?

                        -

                        6.2

                        VA FI NECESAR UN BUGET SUPLIMENTAR?

                        -

                        6.3

                        VOR TREBUI INCLUSE CREDITE ÎN BUGETELE VIITOARE?

                        DA

                        OBSERVAȚII:

                        Suma care urmează să fie plătită efectiv poate varia în funcție de numărul final de voturi atribuite UE, de suma care trebuie plătită per vot în GBP și de cursul de schimb EUR/GBP.

                     (1)

                        JO L 21, 27.1.1996, p. 47.

                     (2)

                        Consiliul Internațional al Cerealelor funcționează pe baza unui an fiscal cuprins între 1 iulie și 30 iunie.

                     (3)

                        JO L 21, 27.1.1996, p. 47.

                     (4)

                        Hotărârea Curții de Justiție din 7 octombrie 2014 în cauza Germania/Consiliu, C-399/12, ECLI:EU:C:2014:2258, punctele 63 și 64.

                     (5)

                        Decizia 96/88/CE a Consiliului din 19 decembrie 1995 referitoare la aprobarea de către Comunitatea Europeană a Convenției privind comerțul cu cereale și a Convenției privind ajutorul alimentar, care constituie Acordul internațional din 1995 privind cerealele (JO L 21, 27.1.1996, p. 47).

                     (6)

                        Decizia (UE) 2019/813 a Consiliului din 17 mai 2019 privind poziția care urmează să fie adoptată în numele Uniunii Europene în cadrul Consiliului Internațional al Cerealelor, în ceea ce privește prelungirea Convenției din 1995 privind comerțul cu cereale (JO L 133, 21.5.2019, p. 19).


               COMISIA EUROPEANĂ
            Bruxelles, 10.5.2021
            COM(2021) 230 final
            2021/0117(NLE)
            Propunere de
            DECIZIE A CONSILIULUI
            privind poziția care trebuie adoptată, în numele Uniunii Europene, în cadrul Consiliului de asociere instituit prin acordul euro-mediteraneean din 22 aprilie 2002 de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte

               EXPUNERE DE MOTIVE

               1.Obiectul propunerii

               Prezenta propunere se referă la decizia privind poziția care urmează să fie adoptată în numele Uniunii, în cadrul Consiliului de asociere UE-Algeria, în perspectiva adoptării preconizate a unei decizii în vederea soluționării unui litigiu între părțile la Acordul de asociere.

               2.Contextul propunerii

               Propunerea se referă la Acordul euro-mediteraneean din 22 aprilie 2002 de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte (denumit în continuare „acordul de asociere”). Acordul a intrat în vigoare la 1 septembrie 2005.

               Consiliul de asociere a fost instituit prin articolul 92 primul paragraf din acordul de asociere ca fiind cel mai înalt organism de gestionare a acestui acord. Consiliul de asociere are sarcina de a examina problemele importante care apar în cadrul acordului de asociere precum și orice alte chestiuni bilaterale sau internaționale de interes comun.

               De altfel, articolul 100 alineatul (2) din acordul de asociere prevede că Consiliul de asociere poate soluționa prin decizie orice litigiu cu privire la care a fost sesizat de către una dintre părți în temeiul articolului 100 alineatul (1) din acordul de asociere.

               Scopul deciziei avute în vedere este de a soluționa litigiul cu privire la care Uniunea Europeană a sesizat Consiliul de asociere, la 24 iunie 2020.

               Se preconizează adoptarea deciziei prin procedură scrisă cât mai curând posibil, cel târziu până la următoarea reuniune a Consiliului de asociere.

               Decizia avută în vedere va deveni obligatorie pentru părți în conformitate cu articolul 94 al doilea paragraf și cu articolul 100 alineatul (3) din acordul de asociere.

               3.Poziția care urmează să fie adoptată în numele Uniunii

               La 24 iunie 2020, prin nota verbală a Comisiei Europene (Direcția Generală Comerț), Uniunea Europeană a sesizat Consiliul de asociere cu privire la un litigiu privind interpretarea și aplicarea acordului de asociere dintre Uniunea Europeană și Algeria.

               Litigiul în cauză a apărut în 2015 când Algeria a început să introducă o serie de obstacole în calea comerțului bilateral cu Uniunea Europeană. În mai 2018, din cauza problemelor comerciale rezultate din măsurile impuse, Consiliul de asociere, printr-o declarație comună, a invitat părțile să găsească soluții cât mai curând posibil. În acest scop, în 2018 a fost înființat un grup de lucru la nivel înalt și acesta s-a reunit de patru ori.

               În pofida intervențiilor repetate la nivel înalt și a eforturilor politice specifice din partea Uniunii Europene, litigiul rămâne nesoluționat. A fost deci necesar să fie sesizat oficial Consiliul de asociere pentru a soluționa acest litigiu în conformitate cu articolul 100 din acordul de asociere.

               Litigiul privind aplicarea și interpretarea acordului de asociere se referă în special la măsurile instituite de Algeria care sunt descrise mai jos.

               (a)La 7 ianuarie 2018, Algeria a adoptat Decretul executiv nr. 18-02 care prevede interzicerea importurilor de anumite produse. Lista produselor vizate a fost modificată ulterior de mai multe ori, ultima dată la 27 ianuarie 2019 prin Decretul executiv nr. 19-12 și cuprinde în prezent autoturismele și vehiculele personale clasificate la pozițiile tarifare 87.01 până la 87.05. Această măsură pare incompatibilă, printre altele, cu articolul 17 din acordul de asociere, întrucât ea impune noi restricții cantitative la importurile de mărfuri în Algeria sau măsuri cu efect echivalent.

               (b)La 11 iulie 2018, Algeria a adoptat Legea nr. 18-13 privind legea finanțelor suplimentare pentru anul 2018, care instituie o taxă vamală suplimentară denumită „taxă de salvgardare provizorie suplimentară”. La 25 septembrie 2018, Algeria a adoptat Decretul executiv nr. 18-230 de definire a modalităților de întocmire și de stabilire a listei de mărfuri care fac obiectul taxei de salvgardare suplimentară provizorie și a nivelurilor corespunzătoare. Pe această bază, Ordinul Ministerului Comerțului din 26 ianuarie 2019, intrat în vigoare la 27 ianuarie 2019, a stabilit o listă de mărfuri cărora li se aplică o taxă de salvgardare provizorie suplimentară. Această listă a fost modificată prin Ordinul Ministerului Comerțului la 8 aprilie 2019. Această taxă se ridică la o sumă care reprezintă între 30 % și 200 % din valoarea mărfurilor. În total, lista modificată conține peste 992 de linii tarifare care vizează produse agricole, produse agricole prelucrate și numeroase bunuri de consum. Prin adoptarea acestor măsuri, Algeria pare să nu respecte obligația sa de a suprima progresiv taxele vamale și taxele cu efect echivalent aplicabile importurilor în Algeria de produse originare din Uniunea Europeană, prevăzută la articolul 9 din acordul de asociere. De asemenea, Algeria pare să nu respecte regimurile aplicabile produselor agricole, produselor pescărești și produselor agricole prelucrate prevăzute la articolul 14 din acordul de asociere. În cele din urmă, prin introducerea unor noi taxe vamale la import sau a unor taxe cu efect echivalent, Algeria pare să nu respecte articolul 17 din acordul de asociere.

               (c)La 27 decembrie 2017, Algeria a adoptat Legea nr. 17-11 privind legea finanțelor pentru anul 2018. Articolul 115 din această lege a majorat taxele vamale aplicabile unui număr de 129 de linii tarifare care vizează, printre altele, componentele de telecomunicații, modem-urile, cablurile și aparatele electrice. Rata taxelor vamale a trecut, pentru anumite produse, de la o rată inițială aplicabilă cuprinsă între 0 % și 5 %, la o rată de 30 % și, pentru alte produse, de la o rată inițială de 30 % la o rată de 60 %. Această măsură pare incompatibilă, printre altele, cu articolul 17 din acordul de asociere deoarece, prin adoptarea acestei măsuri, Algeria aplică noi taxe vamale importurilor acestor produse.

               (d)În 2015, Algeria a instituit un sistem de acordare de licențe de import sau de export prin Legea nr. 15-15 din 15 iulie 2015 privind normele generale aplicabile importului și exportului de mărfuri precum și prin Decretul executiv nr. 15-306 din 6 decembrie 2016 de stabilire a condițiilor și modalităților de aplicare a regimurilor licențelor de import sau de export de produse și mărfuri. Aceste regimuri se referă la licențele automate și neautomate și conferă guvernului competența de a solicita acordarea de licențe de import prin înscrierea pe listele administrative ale Ministerului Comerțului. Această măsură pare incompatibilă, printre altele, cu articolul 17 din acordul de asociere, întrucât ea oferă un temei juridic pentru noi restricții cantitative sau noi măsuri cu efect echivalent.

               (e)La 30 septembrie 2019, Asociația profesională a instituțiilor bancare și financiare algeriene (ABEF) a publicat Circulara nr. 479/DG/2019 care face trimitere la scrisoarea nr. 189/CC/MF/2019 a șefului de cabinet al Ministerului Finanțelor din 29 septembrie 2019 de impunere a unor noi măsuri restrictive împotriva importurilor de telefoane mobile și de produse electrocasnice, măsuri care constau din trei elemente. În primul rând, plata importurilor trebuie să respecte o perioadă de amânare obligatorie de nouă luni. În al doilea rând, operatorii au obligația de a utiliza capacitățile naționale de transport maritim în mod prioritar de câte ori este posibilă o astfel de alegere. În al treilea rând, importurile nu sunt autorizate decât în cadrul contractelor care utilizează, în măsura în care este posibil, clauza Incoterms FOB. Începând de la 31 decembrie 2019, obligația de a utiliza clauza FOB a fost extinsă la importurile tuturor produselor. La 25 și 26 decembrie 2019 au fost publicate două circulare ulterioare, și anume Circularele nr. 643/DG/2019 și nr. 645/DG/2019, care oferă informații suplimentare cu privire la modul de aplicare a obligației de utilizare a transporturilor maritime naționale și la clauza FOB. Aceste măsuri, în special în ceea ce privește condițiile de plată și clauza FOB, par incompatibile, printre altele, cu articolul 17 din acordul de asociere deoarece ele sunt susceptibile de a reprezenta noi restricții cantitative pentru importurile de produse în Algeria sau o măsură cu efect echivalent. Aceste măsuri par a fi, de asemenea, incompatibile cu articolele 30, 32 și 34 din acordul de asociere, deoarece ele par să încalce angajamentele Algeriei în ceea ce privește tratamentul acordat serviciilor și furnizorilor de servicii din Uniunea Europeană. De altfel, în ceea ce privește transportul maritim, în special prin impunerea obligației de a utiliza transportatorii maritimi naționali, se pare că Algeria nu respectă principiul liberului acces la piața internațională și la trafic pe o bază comercială și aplică măsuri care par a fi tot atâtea restricții disimulate sau care au efecte discriminatorii asupra libertății de a presta servicii în transportul maritim internațional. În plus, prin impunerea unei perioade de reportare de nouă luni pentru plăți, se pare că Algeria nu respectă nici articolul 38 din acordul de asociere.

               Măsurile restrictive menționate anterior și aplicate de Algeria au condus la o reducere substanțială a schimburilor comerciale între această țară și Uniunea Europeană în ceea ce privește produsele și serviciile în cauză.

               Ca urmare a sesizării Consiliului de asociere, la 29 septembrie 2020 și la 7 decembrie 2020 au avut loc consultări. În cursul acestor consultări, părțile au început discuții cu privire la proiectul de decizie a Consiliului de asociere.

               Cu ocazia celei de-a 7-a reuniuni, la 28 octombrie 2020, a Subcomitetului investiții, comerț și servicii, precum și a reuniunii informale a membrilor Consiliului de asociere, Uniunea Europeană și Algeria au confirmat obiectivul lor comun de a soluționa acest litigiu printr-o decizie a Consiliului de asociere.

               Decizia Consiliului de asociere trebuie să ia în considerare faptul că Algeria, potrivit declarației sale în cursul reuniunii din 29 septembrie 2020, nu a adoptat, pe baza legislației sale interne, regimuri de licențe, automate sau neautomate, pentru importul sau exportul de produse.

               De altfel, cu ocazia reuniunii din 7 decembrie 2020, Algeria și-a exprimat intenția de a elimina restricțiile aplicabile importurilor de autoturisme începând cu 1 ianuarie 2021.

               Decizia Consiliului de asociere trebuie să conțină interpretarea comună dată de cele două părți conformității măsurilor adoptate de Algeria și care fac obiectul litigiului cu dispozițiile acordului de asociere și să indice acțiunile care trebuie întreprinse de Algeria. În acest sens, este necesar să se stabilească perioada de tranziție acordată Algeriei precum și procedurile care trebuie aplicate în cazul în care aceasta nu ar respecta decizia.

               Trebuie remarcat faptul că Algeria încă nu a comunicat observațiile sale cu privire la proiectul de decizie a Consiliului de asociere anexat la propunerea de decizie a Consiliului. În consecință, este probabil ca textul proiectului să facă obiectul unor modificări importante în cursul negocierilor viitoare.

               4.Temeiul juridic

               4.1.Temeiul juridic procedural

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Consiliul de asociere este o instanță creată printr-un acord, în cazul de față prin acordul de asociere.

               Actul pe care Consiliul de asociere este invitat să îl adopte este un act cu efecte juridice. Actul preconizat va fi obligatoriu în temeiul dreptului internațional, în conformitate cu articolul 94 al doilea paragraf și cu articolul 100 alineatul (3) din acordul de asociere.

               Actul avut în vedere nu completează și nici nu schimbă cadrul instituțional al acordului.

               Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2.Temeiul juridic material

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii.

               Obiectivul și conținutul actului avut în vedere se referă în principal la politica comercială comună.

               Prin urmare, temeiul juridic material al propunerii de decizie este articolul 207 alineatul (4) primul paragraf din TFUE.

               4.3.Concluzie

               Temeiul juridic al deciziei propuse ar trebui să fie articolul 207 alineatul (4) primul paragraf, coroborat cu articolul 218 alineatul (9) din TFUE.

               5.PUBLICAREA ACTULUI AVUT ÎN VEDERE

               Întrucât actul Consiliului de asociere va introduce, în favoarea Algeriei derogări tranzitorii suplimentare obligațiilor stabilite prin acordul de asociere, el ar trebui să fie publicat în Jurnalul Oficial al Uniunii Europene, după ce va fi adoptat.

               2021/0117 (NLE)

               Propunere de

               DECIZIE A CONSILIULUI

               privind poziția care trebuie adoptată, în numele Uniunii Europene, în cadrul Consiliului de asociere instituit prin acordul euro-mediteraneean din 22 aprilie 2002 de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul euro-mediteraneean din 22 aprilie 2002 de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte (denumit în continuare „acordul”) a fost încheiat în numele Uniunii Europene prin Decizia 2005/690/CE a Consiliului
                  1
                din 18 iulie 2005 și a intrat în vigoare la 1 septembrie 2005.

               (2)Consiliul de asociere a fost instituit prin articolul 92 primul paragraf din acord.

               (3)În temeiul articolului 100 alineatul (2) din acord, Consiliul de asociere poate adopta o decizie în vederea soluționării unui litigiu care a fost sesizat de către una dintre părți.

               (4)Prin nota verbală din 24 iunie 2020, Uniunea Europeană a sesizat Consiliul de asociere cu privire la un litigiu privind interpretarea și aplicarea acordului.

               (5)Litigiul se referă la mai multe măsuri comerciale aplicate de Algeria începând din anul 2015, în special interdicția importului de autoturisme, adoptarea de taxe de salvgardare provizorii suplimentare aplicabile pentru 992 de linii tarifare, adoptarea unor taxe vamale suplimentare aplicabile pentru 129 de linii tarifare, introducerea unui sistem de acordare de licențe de import sau de export, instaurarea unei perioade obligatorii de amânare de nouă luni a plății importurilor, precum și a altor instrucțiuni privind clauzele contractuale care trebuie să fie utilizate pentru importuri.

               (6)În cursul consultărilor de la 29 septembrie 2020 și de la 7 decembrie 2020, părțile au început să lucreze la un proiect de decizie a Consiliului de asociere pentru soluționarea litigiului în cauză.

               (7)Este necesar să se stabilească poziția care urmează să fie adoptată, în numele Uniunii, în cadrul Consiliului de asociere, întrucât decizia avută în vedere are caracter obligatoriu pentru Uniune,

               ADOPTĂ PREZENTA DECIZIE:

               Articolul 1

               Poziția care trebuie adoptată, în numele Uniunii Europene, în cadrul Consiliului de asociere instituit prin articolul 92 primul paragraf din acordul euro-mediteraneean din 22 aprilie 2002 de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte, se bazează pe proiectul de act anexat prezentei decizii.

               Articolul 2

               Comisia Europeană publică decizia Consiliului de asociere în Jurnalul Oficial al Uniunii Europene de îndată ce ea este adoptată.

               Articolul 3

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        JO L 265, 10.10.2005, p. 1.

    ---documentbreak---

               COMISIA EUROPEANĂ
            Bruxelles, 10.5.2021
            COM(2021) 230 final
            ANEXĂ
            la
            propunerea de decizie a Consiliului
            privind poziția care trebuie adoptată, în numele Uniunii Europene, în cadrul Consiliului de asociere instituit prin acordul euro-mediteraneean din 22 aprilie 2002 de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte

               PROIECT DE

               DECIZIE NR. … A CONSILIULUI DE ASOCIERE UE-ALGERIA

               din XX …….. 2021

               privind soluționarea unui litigiu referitor la aplicarea și la interpretarea acordului

               CONSILIUL DE ASOCIERE UE-ALGERIA,

               având în vedere Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte (denumit în continuare „acordul”), în special articolul 100 alineatul (2),

               având în vedere nota verbală (2020)3283036 a |Comisiei Europene (Direcția Generală Comerț) din 24 iunie 2020 prin care Uniunea Europeană a sesizat Consiliul de asociere cu privire la un litigiu referitor la aplicarea și interpretarea acordului în conformitate cu articolul 100 alineatul (1) din acord,

               întrucât:

               (1)
                     Acordul a intrat în vigoare la 1 septembrie 2005 și părțile au obligația de a lua orice măsuri generale sau specifice necesare pentru îndeplinirea obligațiilor care le revin în temeiul acordului.

               (2)
                     Începând din 2015, Algeria impune măsuri comerciale, și anume cele descrise în considerentele următoare, care constituie bariere în calea comerțului bilateral între părți și contravin acordului.

               (3)
                     La 7 ianuarie 2018, Algeria a adoptat Decretul executiv nr. 18-02 care prevede interzicerea importurilor de anumite produse. Lista produselor vizate a făcut de mai multe ori obiectul unor modificări, ultima dată la 27 ianuarie 2019 prin Decretul executiv nr. 19-12 și cuprinde în prezent autoturismele și vehiculele private clasificate la pozițiile tarifare 87.01 până la 87.05.

               (4)
                     La 11 iulie 2018, Algeria a adoptat Legea nr. 18-13 privind legea finanțelor suplimentare pentru anul 2018, care instituie o taxă vamală suplimentară denumită „taxă de salvgardare suplimentară provizorie” (TSSP), aplicată prin Decretul executiv nr. 18-230 din 25 septembrie 2018 de definire a modalităților de elaborare și de stabilire a listei mărfurilor care fac obiectul taxei de salvgardare suplimentare provizorii și a nivelurilor corespunzătoare, și prin Ordinul Ministerului Comerțului din 26 ianuarie 2019, a intrat în vigoare la 27 ianuarie 2019. Lista mărfurilor care fac obiectul unei taxe de salvgardare suplimentară provizorie astfel stabilită a fost modificată prin Ordinul Ministerului Comerțului din 8 aprilie 2019.

               (5)
                     Taxa de salvgardare suplimentară se ridică la o sumă care reprezintă între 30 % și 200 % din valoarea mărfurilor. Ea se aplică listei modificate care cuprinde peste 992 de linii tarifare, care vizează în principal produsele agricole, produsele agricole prelucrate și multe bunuri de consum.

               (6)
                     La 27 decembrie 2017, Algeria a adoptat Legea nr. 17-11 privind legea finanțelor pentru anul 2018. Articolul 115 din aceasta a majorat taxele vamale aplicabile la 129 de linii tarifare care vizează, printre altele, componentele de telecomunicații, modem-urile, cablurile și aparatele electrice.

               (7)
                     Nivelurile taxelor vamale au evoluat, pentru anumite produse, de la un nivel inițial cuprins între 0 % și 5 % la un nivel de 30 % și, pentru alte produse, de la un nivel inițial de 30 % la un nivel de 60 %.

               (8)
                     Algeria a instituit un sistem de acordare a licențelor de import sau de export prin Legea nr. 15-15 din 15 iulie 2015 privind normele generale aplicabile importului și exportului de mărfuri precum și prin Decretul executiv nr. 15-306 din 6 decembrie 2016 de stabilire a condițiilor și a modalităților de aplicare a regimurilor de licențe de import sau de export de produse și mărfuri.

               (9)
                     Regimurile de licențe în cauză se referă la licențele automate și neautomate și conferă guvernului competența de a solicita acordarea de licențe de import prin înscrierea pe listele administrative ale Ministerului Comerțului.

               (10)
                     La 30 septembrie 2019, Asociația profesională a instituțiilor bancare și financiare algeriene (ABEF) a publicat Circulara nr. 479/DG/2019 care face trimitere la scrisoarea nr. 189/CC/2019 a șefului de cabinet al Ministerului Finanțelor din 29 septembrie 2019 de impunere a unor noi măsuri restrictive împotriva importurilor de telefoane mobile și de produse electrocasnice, măsuri care cuprind următoarele trei elemente:

               (a) instituirea unei perioade de amânare obligatorii de nouă luni pentru plata importurilor;

               (b) instrucțiunea oferită operatorilor economici de a utiliza cu prioritate capacitatea de transport maritim național ori de câte ori este posibilă o astfel de alegere; și

               (c) indicația potrivit căreia vor fi autorizate numai importurile efectuate în cadrul unor contracte care utilizează, în măsura posibilului, clauza Incoterms FOB. Începând de la 31 decembrie 2019, această exigență a fost extinsă la importurile tuturor produselor.

               (11)
                     Circularele nr. 643/DG/2019 și nr. 645/DG/2019, publicate la 25 și 26 decembrie 2019, oferă informații suplimentare cu privire la modul de aplicare a obligației de utilizare a transportatorilor maritimi naționali și la clauza FOB.

               (12)
                     Uniunea Europeană ia act de efectele negative ale măsurilor impuse asupra schimburilor comerciale.

               (13)
                     În mai 2018, Consiliul de asociere, printr-o declarație comună, a invitat părțile să găsească soluții cât mai curând posibil.

               (14)
                     În 2018 a fost înființat un grup de lucru la nivel înalt, care s-a reunit de patru ori. În pofida intervențiilor repetate la nivel înalt și a eforturilor politice specifice, el nu a fost în măsură să găsească soluții.

               (15)
                     Uniunea Europeană consideră că măsurile menționate anterior sunt incompatibile cu drepturile și obligațiile stabilite prin acord și, în special, cu articolele 9, 14, 17, 30, 32, 34 și 38 din acord.

               (16)
                     La 24 iunie 2020, Uniunea Europeană a sesizat Consiliul de asociere în conformitate cu articolul 100 alineatul (1) din acord și a transmis toate informațiile necesare pentru a permite examinarea litigiului în cauză, cu scopul de a găsi o soluție reciproc acceptabilă.

               (17)
                     Părțile au desfășurat consultări la 29 septembrie 2020 și la 7 decembrie 2020.

               (18)
                     Algeria a afirmat că măsurile sale erau necesare pentru a proteja industriile incipiente ca parte a politicii sale de diversificare economică, pentru a introduce garanții în sectoarele economice care se află sub presiune din partea importurilor, pentru a evita o concurență neloială și pentru a remedia anumite dificultăți grave legate de balanța de plăți.

               (19)
                     Uniunea Europeană consideră că condițiile substanțiale pentru aplicarea derogărilor prevăzute la articolele 11 (industrii incipiente), 22 (dumping), 24 (măsuri de salvgardare) sau 40 (balanța de plăți) nu sunt îndeplinite și că, de altfel, Algeria nu a respectat condițiile procedurale pentru adoptarea acestor măsuri, cum ar fi consultări prealabile între părți și, în anumite cazuri, adoptarea unei decizii a Consiliului de asociere.

               (20)
                     Părțile sunt favorabile soluționării litigiului printr-o decizie,

               ADOPTĂ PREZENTA DECIZIE:

               Articolul 1

               1.
                     Părțile sunt de acord cu interpretarea potrivit căreia interdicția impusă de Algeria asupra importului de autoturisme și de vehicule private clasificate la pozițiile tarifare 87.01 până la 87.05 constituie o nouă restricție cantitativă a importului de mărfuri sau o măsură cu efect echivalent incompatibilă cu articolul 17 din acord. Articolul 11 din acord, care permite părților să acorde derogări în favoarea industriilor incipiente, nu se aplică obligațiilor stabilite prin articolul 17 din acord.

               2.
                     Algeria se angajează să elimine această restricție cel mai târziu la […].

               Articolul 2

               1.
                     Părțile sunt de acord cu interpretarea potrivit căreia impunerea de taxe de salvgardare suplimentare provizorii de către Algeria este incompatibilă cu obligația de a elimina treptat taxele vamale și taxele cu efect echivalent aplicabile importurilor în Algeria de produse industriale originare din Uniunea Europeană, în conformitate cu articolul 9 din acordul de asociere și cu regimurile aplicabile produselor agricole, produselor pescărești și produselor agricole prelucrate prevăzute la articolul 14 din acord. De altfel, taxele de salvgardare suplimentare provizorii constituie noi taxe vamale la import sau taxe cu efect echivalent, vizate de interdicția prevăzută la articolul 17 din acord.

               2.
                     Condițiile stabilite pentru aplicarea măsurilor de salvgardare prevăzute la articolul 24 din acord sau a măsurilor necesare pentru remedierea dificultăților grave legate de balanța de plăți nu sunt îndeplinite.

               3.
                     Algeria se angajează să reducă nivelul aplicabil al taxelor suplimentare provizorii la 50 % din nivelul legal cel mai târziu la […] și să elimine aceste taxe până la […] pentru produsele originare din Uniunea Europeană.

               Articolul 3

               1.
                     Părțile sunt de acord cu interpretarea potrivit căreia majorarea taxelor vamale aplicabile la 129 de linii tarifare care vizează componentele de telecomunicații, modemurile, cablurile și aparatele electrice - taxa evoluând, pentru anumite produse, de la un nivel inițial cuprins între 0 % și 5 % la un nivel de 30 % și, pentru alte produse, de la un nivel inițial de 30 % la un nivel de 60 % - nu este compatibilă cu reducerea taxelor vamale prevăzută la articolul 9 din acord și cu interdicția de a le majora prevăzută la articolul 17 din acord.

               2.
                     Condițiile pentru o derogare în favoarea industriilor incipiente, astfel cum se prevede la articolul 11 din acord, pentru aplicarea măsurilor de salvgardare prevăzute la articolul 24 din acord sau pentru măsurile necesare pentru remedierea dificultăților grave legate de balanța de plăți, nu sunt îndeplinite.

               3.
                     Algeria se angajează să elimine majorarea taxelor vamale cel mai târziu la […] pentru produsele originare din Uniunea Europeană.

               Articolul 4

               În conformitate cu articolul 17 din acord, părțile se angajează să nu aplice un regim de licențe automate sau neautomate importului sau exportului de produse originare din țările părților, cu excepția cazului în care se bazează pe o derogare prevăzută în acordul de asociere.

               Articolul 5

               1.
                     Părțile recunosc faptul că recomandările care nu sunt obligatorii din punct de vedere juridic pot constitui totuși o barieră în calea comerțului, incompatibilă cu obligațiile stabilite prin acord. Părțile sunt de acord cu interpretarea potrivit căreia instituirea unei perioade obligatorii de amânare de nouă luni pentru plata importurilor, instrucțiunea adresată operatorilor economici de a utiliza cu prioritate capacitățile naționale de transport maritim de fiecare dată când o astfel de alegere este posibilă și indicația că vor fi autorizate numai importurile efectuate în cadrul unor contracte care utilizează, în măsura posibilului, clauza Incoterms FOB, nu sunt compatibile cu articolul 17 din acord și nici cu articolele 30, 32 și 34 din acesta.

               2.
                     Condițiile prevăzute la articolul 40 din acord în vederea aplicării măsurilor necesare pentru remedierea dificultăților legate de balanța de plăți nu sunt îndeplinite.

               3.
                     Algeria se angajează să abroge instrucțiunile și recomandările vizate la alineatul (1) cel mai târziu la […].

               Articolul 6

               1.
                     Algeria notifică Direcției Generale Comerț a Comisiei Europene măsurile luate pentru a se conforma obligațiilor prevăzute în acordul de asociere la articolul 1 alineatul (2), la articolul 2 alineatul (3), la articolul 3 alineatul (3) și la articolul 5 alineatul (3). Algeria adresează o copie a notificării Consiliului de asociere și Subcomitetului pentru industrie, comerț și investiții.

               2.
                     La cererea scrisă a Uniunii Europene, Algeria furnizează informații suplimentare cu privire la măsurile luate pentru a se conforma obligațiilor prevăzute în acord.

               Articolul 7

               În cazul în care Algeria nu a notificat o măsură de punere în aplicare a prezentei decizii cel târziu după 15 zile de la expirarea perioadei specificate în dispoziția aplicabilă, sau în cazul în care Uniunea Europeană consideră că măsurile notificate sunt insuficiente, Uniunea Europeană este autorizată să suspende concesiile sau orice alte obligații prevăzute în acord în temeiul articolului 104 alineatul (2) din acord, întrucât Consiliul de asociere a primit toate informațiile pertinente necesare unei examinări aprofundate a situației în vederea găsirii unei soluții acceptabile pentru părți.

               Articolul 8

               Prezenta decizie intră în vigoare la data adoptării.

               Întocmită la ... în data de ...

               Pentru Consiliul de asociere

               Președintele

               ……


               COMISIA EUROPEANĂ
            Bruxelles, 12.6.2019
            COM(2019) 268 final
            2019/0131(NLE)
            Propunere de
            DECIZIE A CONSILIULUI
            privind semnarea, în numele Uniunii Europene, și aplicarea cu titlu provizoriu a acordului sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul de asociere”), ce include o zonă de liber schimb complex și cuprinzător, a intrat în vigoare la 1 septembrie 2017. Acordul de asociere stabilește, printre altele, condiții preferențiale pentru comerțul bilateral cu mărfuri.

                  Începând de la jumătatea anului 2016, a început să fie importat în UE, în cantități tot mai mari, un nou tip de bucăți de carne de pasăre din Ucraina. Acest nou tip constă într-o bucată tradițională de piept de pui cu os, acesta din urmă constituind o parte infimă din greutatea totală a bucății. În urma unui proces minim de transformare, această bucată poate fi comercializată în UE ca piept de pasăre. Creșterea rapidă a importurilor scutite de taxe vamale ale acestui tip specific de bucată de carne de pasăre, care, în timpul negocierilor acordului de asociere, nu exista și nici nu se prevedea că va urma să existe, subminează protecția acordată pieptului de pasăre în temeiul acordului de asociere și are potențialul de a perturba echilibrul fragil al pieței cărnii de pasăre din UE. La 20 decembrie 2018, Consiliul a autorizat Comisia să deschidă negocieri cu Ucraina în vederea găsirii unei soluții prin modificarea preferințelor comerciale pentru carnea de pasăre și preparatele din carne de pasăre prevăzute de acordul de asociere.

                  Negocierile s-au desfășurat în perioada 29 ianuarie - 22 februarie 2019 și au fost încheiate la 19 martie 2019. Modificarea constă în integrarea celor două linii tarifare NC 0207 13 70 și 0207 14 70 în contingentul tarifar (CT) existent de 18 400 tone, care va crește la 20 000 de tone în 2021 (numărul de ordine 09.4273), în timp ce dimensiunea CT va crește cu 50 000 de tone. Importurile care fac obiectul liniilor tarifare NC 0207 13 70 și 0207 14 70 care depășesc CT ar urma să fie supuse taxelor vamale în regimul clauzei națiunii celei mai favorizate de 100,8 EUR/100 kg greutate netă.

               •Coerența cu dispozițiile existente în domeniul de politică

                  Prezenta propunere stabilește unui mediu comercial stabil și previzibil pentru carnea de pasăre și asigură o creștere rezonabilă și echilibrată a schimburilor comerciale cu Ucraina. Acest lucru este în concordanță cu obiectivul privind comerțul liber și echitabil menționat la articolul 3 alineatul (5) din Tratatul privind Uniunea Europeană, precum și cu obiectivul de dezvoltare armonioasă a comerțului mondial menționat la articolul 206 din Tratatul privind funcționarea Uniunii Europene (TFUE).

               •Coerența cu alte domenii de politică ale Uniunii

                  Obiectivele descrise mai sus sunt în concordanță cu politica agricolă comună și, în special, cu obiectivele sale în temeiul articolului 39 din TFUE, care includ stabilizarea pieței.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temei juridic

                  Articolul 207 coroborat cu articolul 218 alineatul (4) din Tratatul privind funcționarea Uniunii Europene (TFUE).

               •Subsidiaritate (în cazul competențelor neexclusive)

                  În conformitate cu articolul 5 alineatul (3) din TUE, principiul subsidiarității nu se aplică în domeniile care sunt de competența exclusivă a UE. Politica comercială comună este menționată printre domeniile care sunt de competența exclusivă a Uniunii la articolul 3 din TFUE. Această politică include negocierea acordurilor comerciale conforme, printre altele, cu articolul 207 din TFUE.

               •Proporționalitate

                  Propunerea respectă principiul proporționalității. Într-adevăr, o modificare a contingentelor tarifare și a concesiunilor privind contingente tarifare stabilite în acordul de asociere pentru carnea de pasăre și preparatele din carne de pasăre este singura modalitate de a ajunge la o soluție la problema evidențiată mai sus și, prin urmare, de a atinge obiectivul prezentei propuneri.

               •Alegerea instrumentului

                  Decizie a Consiliului Uniunii Europene.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex post/verificări ale adecvării legislației existente

                  Nu se aplică.

               •Consultări cu părțile interesate

                  Mai multe părți interesate, în special sectorul european al cărnii de pasăre, au informat Comisia cu privire la preocupările lor legate de importurile în Uniune de acest nou tip de bucată de carne de pasăre, care constă în principal din piept de pasăre din Ucraina. Comisia a monitorizat îndeaproape importurile de carne de pasăre din Ucraina și a analizat în profunzime afirmațiile părților interesate cu privire la acest aspect.

               •Obținerea și utilizarea expertizei

                  Comisia a contactat mai multe părți interesate care și-au prezentat punctul de vedere cu privire la preocupări specifice legate de accesul pe piață în ceea ce privește importurile de carne de pasăre scutite de taxe vamale din Ucraina.

               •Evaluarea impactului

                  Prezenta propunere nu este susținută de o evaluare a impactului. Astfel cum s-a explicat în secțiunea „Motivele și obiectivele propunerii”, importurile de noi tipuri de bucăți scutite de taxe vamale sunt în creștere rapidă. Întrucât aceste importuri nu fac obiectul unor restricții cantitative, ele au potențialul, în cazul în care regimul lor comercial rămâne neschimbat, de a submina protecția prevăzută pentru pieptul de pasăre sub forma contingentelor tarifare în temeiul acordului de asociere și, în consecință, de a perturba echilibrul fragil al pieței cărnii de pasăre din UE. Prin urmare, este urgent să se găsească o soluție la această situație. Comisia a primit numeroase întrebări scrise din partea deputaților în Parlamentul European și din partea sectorului european al cărnii de pasăre, solicitând luarea de măsuri în vederea găsirii unei soluții.

                  Valoarea importurilor în UE în cadrul celor două linii tarifare, NC 0207 13 70 și 0207 14 70, din ultimii ani calendaristici compleți, 2016 și 2017, a atins o valoare combinată a importurilor de 43,9 milioane EUR. Aceasta reprezintă 23,9 % din totalul importurilor UE de carne de pasăre din Ucraina în 2016 și 2017 și reprezintă 1,1 % din totalul importurilor UE de carne de pasăre din toate țările terțe în cei doi ani calendaristici. În 2018, valoarea importurilor a atins 91,4 milioane EUR.

                  Propunerea consolidează actualele importuri scutite de taxe vamale în cadrul liniilor tarifare NC 0207 13 70 și 0207 14 70, „alte bucăți, proaspete sau congelate”, în cadrul contingentului tarifar existent pentru importurile de carne de pasăre din Ucraina și reinstituie taxa națiunii celei mai favorizate pentru cele două linii tarifare. Aceasta înseamnă că acordul de asociere va stabiliza importurile UE existente de carne de pasăre din Ucraina, fără alte consecințe în ceea ce privește comerțul bilateral.

               •Adecvarea reglementărilor și simplificarea

                  Nu se aplică.

               •Drepturi fundamentale

                  Propunerea nu va avea consecințe asupra protecției drepturilor fundamentale.

               4.IMPLICAȚII BUGETARE

                  Propunerea nu va avea niciun impact asupra bugetului UE sub forma unor taxe vamale nepercepute.

               5.ALTE ELEMENTE

               •Planuri de punere în aplicare și măsuri de monitorizare, evaluare și raportare

                  Comisia va continua să monitorizeze îndeaproape importurile de carne de pasăre din țări terțe.

               2019/0131 (NLE)

               Propunere de

               DECIZIE A CONSILIULUI

               privind semnarea, în numele Uniunii Europene, și aplicarea cu titlu provizoriu a acordului sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (3) și articolul 207 alineatul (4) primul paragraf, coroborate cu articolul 218 alineatul (5),

               având în vedere propunerea Comisiei Europene,

               întrucât:

               (1)Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte
                  1
                (denumit în continuare „acordul de asociere”) a intrat în vigoare la 1 septembrie 2017.

               (2)Un nou tip de bucată de carne de pasăre, care constă dintr-o bucată tradițională de piept de pui cu os, poate fi comercializat în Uniune ca piept de pasăre, în urma unui proces minim de transformare în Uniune. Prin urmare, importurile nelimitate ale respectivului tip de bucăți, din care importurile din Ucraina au reprezentat 55 500 de tone în 2018, riscă să submineze condițiile în care pot fi importate în Uniune, în temeiul acordului de asociere, bucățile tradiționale de piept de pasăre, în special restricțiile cantitative sub forma unui contingent tarifar.

               (3)La 20 decembrie 2018, Consiliul a autorizat Comisia să deschidă negocieri cu Ucraina în vederea modificării preferințelor comerciale pentru carnea de pasăre și preparatele din carne de pasăre prevăzute de acordul de asociere. Negocierile au fost încheiate cu succes la 19 martie 2019. Prin urmare, acordul sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de acordul de asociere (denumit în continuare „acordul”) ar trebui să fie semnat în numele Uniunii, sub rezerva încheierii sale la o dată ulterioară.

               (4)În vederea eliminării rapide a riscului unor importuri potențial nelimitate ale acestor bucăți de carne de pasăre cu scutire de taxe vamale, acordul ar trebui să fie aplicat în mod provizoriu.

               ADOPTĂ PREZENTA DECIZIE:

               Articolul 1

               Semnarea acordului sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de acordul de asociere (denumit în continuare „acordul”) se aprobă în numele Uniunii, sub rezerva încheierii acordului menționat.

               Textul acordului care urmează să fie semnat este anexat la prezenta decizie.

               Articolul 2

               Secretariatul General al Consiliului stabilește instrumentul prin care se acordă puteri depline pentru semnarea acordului, sub rezerva încheierii sale, persoanei (persoanelor) indicate de către negociatorul acordului.

               Articolul 3

               Acordul se aplică cu titlu provizoriu din prima zi a lunii următoare datei la care depozitarul a primit:

               –
                     notificarea de către Uniune cu privire la încheierea procedurilor necesare în acest scop; precum și

               –
                     notificarea de către Ucraina a finalizării procesului de ratificare în conformitate cu procedurile sale și cu legislația aplicabilă,

               oricare dintre aceste date este ulterioară, în funcție de intrarea sa în vigoare.

               Articolul 4

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

                     (1)

                        JO L 161, 29.5.2014, p. 3.

    ---documentbreak---

               COMISIA EUROPEANĂ
            Bruxelles, 12.6.2019
            COM(2019) 268 final
            ANEXĂ
            la
            Propunerea de decizie a Consiliului
            privind semnarea, în numele Uniunii Europene, și aplicarea cu titlu provizoriu a acordului sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte

               Acord sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte

               Scrisoare din partea Uniunii Europene

               Stimată Doamnă/Stimate Domn,

               Am onoarea de mă adresa dumneavoastră referitor la negocierile purtate între Uniunea Europeană și Ucraina (denumite în continuare „părțile”) cu privire la preferințele comerciale pentru anumite tipuri de carne de pasăre și preparate din carne de pasăre, încheiate la 19 martie 2019.

               Aceste negocieri au condus la următorul acord:

               (1)La litera A din apendicele la anexa I-A la capitolul 1 din titlul IV din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”), rubrica pentru „Carne de pasăre și preparate din carne de pasăre” se înlocuiește cu următorul text:

                        Carne de pasăre și preparate din carne de pasăre

                        0207 11 (30-90)

                        0207 12 (10-90)

                        0207 13 (10-20-30-50-60-70-99)*

                        0207 14 (10-20-30-50-60-70-99)*

                        0207 24 (10-90)

                        0207 25 (10-90)

                        0207 26 (10-20-30-50-60-70-80-99)

                        0207 27 (10-20-30-50-60-70-80-99)

                        0207 32 (15-19-51-59-90)

                        0207 33 (11-19-59-90)

                        0207 35 (11-15-21-23-25-31-41-51-53-61-63-71-79-99)

                        0207 36 (11-15-21-23-31-41-51-53-61-63-79-90)

                        0210 99 (39)

                        1602 31 (11-19-30-90)

                        1602 32 (11-19-30-90)

                        1602 39 (21)

                        50 000 de tone/an exprimate în greutate netă + 18 400 de tone/an exprimate în greutate netă cu o creștere incrementală de 800 de tone/an exprimate în greutate netă în anul 2020 și în anul 2021

                        + 20 000 de tone/an exprimate în greutate netă [doar pentru codul NC 0207 12 (10-90)]

               *
                     Din motive de claritate, liniile tarifare 0207 13 70 și 0207 14 70 prevăzute în listele tarifare ale UE din anexa I-A la capitolul 1 din titlul IV al acordului fac obiectul contingentelor tarifare stabilite în a treia coloană intitulată „Cantitate”.

               (2)În listele tarifare ale UE din anexa I-A la capitolul 1 din titlul IV al acordului, textul din a patra coloană intitulată „Categoria în etapa eliminării” se înlocuiește cu „50 000 de tone/an exprimate în greutate netă + 18 400 de tone/an exprimate în greutate netă cu o creștere incrementală de 800 de tone/an exprimate în greutate netă în anul 2020 și în anul 2021” pentru următoarele linii tarifare din NC 2008:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               (3)În listele tarifare ale UE din anexa I-A la capitolul 1 din titlul IV al acordului, pentru linia tarifară 0207 12 (10-90) din NC 2008, textul din a patra coloană intitulată „Categoria în etapa eliminării” se înlocuiește cu „50 000 de tone/an exprimate în greutate netă + 18 400 de tone/an exprimate în greutate netă cu o creștere incrementală de 800 de tone/an exprimate în greutate netă în anul 2020 și în anul 2021 + 20 000 de tone/an exprimate în greutate netă”.

               (4)Pentru restul anului calendaristic în care prezentul acord intră în vigoare, cantitatea suplimentară de 50 000 de tone care urmează să fie adăugată la cota existentă de carne de pasăre și preparate din carne de pasăre prevăzută în acord se calculează proporțional.

               (5)Taxa vamală aferentă tratamentului acordat națiunii celei mai favorizate de 100,8 EUR/100 kg net stabilită pentru liniile tarifare 0207 13 70 și 0207 14 70 în listele tarifare ale UE din anexa I-A la capitolul 1 din titlul IV al acordului se aplică pentru importurile în exces ale contingentelor tarifare agregate pentru carnea de pasăre și preparatele din carne de pasăre menționate la punctul (1).

               Prezentul acord intră în vigoare în prima zi a lunii care urmează datei ultimii notificări către depozitar a instrumentului de aprobare sau ratificare schimbat între părți.

               Prezentul acord se aplică în mod provizoriu începând cu prima zi a lunii următoare datei la care depozitarul a primit:

               –notificarea Uniunii cu privire la încheierea procedurilor necesare în acest scop; precum și

               –notificarea de către Ucraina a finalizării ratificării în conformitate cu procedurile sale și legislația aplicabilă,

               fiind luată în considerație data cea mai târzie.

               V-aș rămâne îndatorat dacă ați confirma acordul Ucrainei cu privire la cele de mai sus.

               Vă rog să primiți, stimate domn, expresia înaltei mele considerații.

               Adoptat la Bruxelles,

               Pentru Uniunea Europeană,

               B. Scrisoare din partea Ucrainei

               Stimată Doamnă/Stimate Domn,

               Am onoarea de a confirma primirea scrisorii dumneavoastră din [a se insera data scrisorii], cu textul care urmează:

               „Am onoarea de mă adresa dumneavoastră referitor la negocierile purtate între Uniunea Europeană și Ucraina (denumite în continuare „părțile”) cu privire la preferințele comerciale pentru anumite tipuri de carne de pasăre și preparate din carne de pasăre, încheiate la 19 martie 2019.

               Aceste negocieri au condus la următorul acord:

               (1)La litera A din apendicele la anexa I-A la capitolul 1 din titlul IV din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”), rubrica pentru „Carne de pasăre și preparate din carne de pasăre” se înlocuiește cu următorul text:

                        Carne de pasăre și preparate din carne de pasăre

                        0207 11 (30-90)

                        0207 12 (10-90)

                        0207 13 (10-20-30-50-60-70-99)*

                        0207 14 (10-20-30-50-60-70-99)*

                        0207 24 (10-90)

                        0207 25 (10-90)

                        0207 26 (10-20-30-50-60-70-80-99)

                        0207 27 (10-20-30-50-60-70-80-99)

                        0207 32 (15-19-51-59-90)

                        0207 33 (11-19-59-90)

                        0207 35 (11-15-21-23-25-31-41-51-53-61-63-71-79-99)

                        0207 36 (11-15-21-23-31-41-51-53-61-63-79-90)

                        0210 99 (39)

                        1602 31 (11-19-30-90)

                        1602 32 (11-19-30-90)

                        1602 39 (21)

                        50 000 de tone/an exprimate în greutate netă + 18 400 de tone/an exprimate în greutate netă cu o creștere incrementală de 800 de tone/an exprimate în greutate netă în anul 2020 și în anul 2021.

                        + 20 000 de tone/an exprimate în greutate netă [doar pentru codul NC 0207 12 (10-90)]

               *
                     Din motive de claritate, liniile tarifare 0207 13 70 și 0207 14 70 prevăzute în listele tarifare ale UE din anexa I-A la capitolul 1 din titlul IV la acord fac obiectul contingentelor tarifare stabilite în a treia coloană intitulată „Cantitate”.

               (2)În listele tarifare ale UE din anexa I-A la capitolul 1 din titlul IV al acordului, textul din a patra coloană intitulată „Categoria în etapa eliminării” se înlocuiește cu „50 000 de tone/an exprimate în greutate netă + 18 400 de tone/an exprimate în greutate netă cu o creștere incrementală de 800 de tone/an exprimate în greutate netă în anul 2020 și în anul 2021” pentru următoarele linii tarifare din NC 2008:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               (3)În listele tarifare ale UE din anexa I-A la capitolul 1 din titlul IV al acordului, pentru linia tarifară 0207 12 (10-90) din NC 2008, textul din a patra coloană intitulată „Categoria în etapa eliminării” se înlocuiește cu „50 000 de tone/an exprimate în greutate netă + 18 400 de tone/an exprimate în greutate netă cu o creștere incrementală de 800 de tone/an exprimate în greutate netă în anul 2020 și în anul 2021 + 20 000 de tone/an exprimate în greutate netă”.

               (4)Pentru restul anului calendaristic în care prezentul acord intră în vigoare, cantitatea suplimentară de 50 000 de tone care urmează să fie adăugată la cota existentă de carne de pasăre și preparate din carne de pasăre prevăzută în acord se calculează proporțional.

               (5)Taxa vamală aferentă tratamentului acordat națiunii celei mai favorizate de 100,8 EUR/100 kg net stabilită pentru liniile tarifare 0207 13 70 și 0207 14 70 în listele tarifare ale UE din anexa I-A la capitolul 1 din titlul IV al acordului se aplică pentru importurile în exces ale contingentelor tarifare agregate pentru carnea de pasăre și preparatele din carne de pasăre menționate la punctul (1).

               Prezentul acord intră în vigoare în prima zi a lunii care urmează datei ultimii notificări către depozitar a instrumentului de aprobare sau ratificare schimbat între părți.

               Prezentul acord se aplică în mod provizoriu începând cu prima zi a lunii următoare datei la care depozitarul a primit:

               –notificarea Uniunii cu privire la încheierea procedurilor necesare în acest scop; precum și

               –notificarea de către Ucraina a finalizării ratificării în conformitate cu procedurile sale și legislația aplicabilă,

               fiind luată în considerație data cea mai târzie.”

               Am onoarea de a confirma acordul Ucrainei cu privire la conținutul acestei scrisori.

               Vă rog să primiți, stimate domn, expresia înaltei mele considerații.

               Adoptat la Kiev,

               Pentru Ucraina,


               COMISIA EUROPEANĂ
            Bruxelles, 12.6.2019
            COM(2019) 267 final
            2019/0132(NLE)
            Propunere de
            DECIZIE A CONSILIULUI
            privind încheierea acordului sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de Acordul de asociere între Uniunea Europeană și Comunitatea Europeană a Energiei Atomice și țările membre ale acestora, pe de o parte, și Ucraina, pe de altă parte

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul de asociere”), ce include o zonă de liber schimb aprofundată și cuprinzătoare, a intrat în vigoare la 1 septembrie 2017. Acordul de asociere stabilește, printre altele, condiții preferențiale pentru comerțul bilateral cu mărfuri.

                  Începând de la jumătatea anului 2016, a început să fie importat în UE, în cantități tot mai mari, un nou tip de bucăți de carne de pasăre din Ucraina. Acest nou tip constă într-o bucată tradițională de piept de pui cu os, acesta din urmă constituind o parte infimă din greutatea totală a bucății. În urma unui proces minim de transformare, această bucată poate fi comercializată în UE ca piept de pasăre. Creșterea rapidă a importurilor scutite de taxe vamale ale acestui tip specific de bucată de carne de pasăre, care, în timpul negocierilor acordului de asociere, nu exista și nici nu se prevedea că va urma să existe, subminează protecția acordată pieptului de pasăre în temeiul acordului de asociere și are potențialul de a perturba echilibrul fragil al pieței cărnii de pasăre din UE. La 20 decembrie 2018, Consiliul a autorizat Comisia să deschidă negocieri cu Ucraina în vederea găsirii unei soluții prin modificarea preferințelor comerciale pentru carnea de pasăre și preparatele din carne de pasăre prevăzute în acordul de asociere.

                  Negocierile s-au desfășurat în perioada 29 ianuarie - 22 februarie 2019 și au fost încheiate la 19 martie 2019. Acordul constă în integrarea celor două linii tarifare NC 0207 13 70 și 0207 14 70 în contingentul tarifar (CT) existent de 18 400 de tone, care va crește la 20 000 de tone în 2021 (numărul de ordine 09.4273), în timp ce dimensiunea contingentului tarifar va crește cu 50 000 de tone. Importurile care fac obiectul liniilor tarifare NC 0207 13 70 și 0207 14 70 care depășesc contingentul tarifar ar continua să fie supuse taxelor vamale în regimul clauzei națiunii celei mai favorizate, de 100,8 EUR/100 kg greutate netă.

               •Coerența cu dispozițiile existente în domeniul de politică

                  Propunerea stabilește un mediu comercial stabil și previzibil pentru carnea de pasăre și asigură o creștere rezonabilă și echilibrată a schimburilor comerciale cu Ucraina. Acest lucru este în concordanță cu obiectivul privind comerțul liber și echitabil menționat la articolul 3 alineatul (5) din Tratatul privind Uniunea Europeană, precum și cu obiectivul de dezvoltare armonioasă a comerțului mondial menționat la articolul 206 din Tratatul privind funcționarea Uniunii Europene (TFUE).

               •Coerența cu alte domenii de politică ale Uniunii

                  Obiectivele descrise mai sus sunt în concordanță cu politica agricolă comună și, în special, cu obiectivele sale în temeiul articolului 39 din TFUE, care includ stabilizarea pieței.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temei juridic

                  Articolul 207 coroborat cu articolul 218 alineatul (4) din Tratatul privind funcționarea Uniunii Europene (TFUE).

               •Subsidiaritate (în cazul competențelor neexclusive)

                  În conformitate cu articolul 5 alineatul (3) din TUE, principiul subsidiarității nu se aplică în domeniile care sunt de competența exclusivă a UE. Politica comercială comună este menționată printre domeniile care sunt de competența exclusivă a Uniunii la articolul 3 din TFUE. Această politică include negocierea acordurilor comerciale conforme, printre altele, cu articolul 207 din TFUE.

                  •
                        Proporționalitate

                  Propunerea respectă principiul proporționalității. Într-adevăr, o modificare a contingentelor tarifare și a concesiunilor privind contingente tarifare stabilite în acord pentru carnea de pasăre și preparatele din carne de pasăre este singura modalitate de a ajunge la o soluție la problema evidențiată mai sus și, prin urmare, de a atinge obiectivul prezentei propuneri.

               •Alegerea instrumentului

                  Decizie a Consiliului Uniunii Europene.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex post/verificări ale adecvării legislației existente

                  Nu se aplică.

               •Consultări cu părțile interesate

                  Mai multe părți interesate, în special sectorul european al cărnii de pasăre, au informat Comisia cu privire la preocupările lor legate de importurile în Uniune de acest nou tip de bucată de carne de pasăre, care constă în principal din piept de pasăre din Ucraina. Comisia a monitorizat îndeaproape importurile de carne de pasăre din Ucraina și a analizat în profunzime afirmațiile părților interesate cu privire la acest aspect.

               •Obținerea și utilizarea expertizei

                  Comisia a contactat mai multe părți interesate care și-au prezentat punctul de vedere cu privire la preocupări specifice legate de accesul pe piață în ceea ce privește importurile de carne de pasăre scutite de taxe vamale din Ucraina.

               •Evaluarea impactului

                  Prezenta propunere nu este susținută de o evaluare a impactului.

                  Astfel cum s-a explicat în secțiunea „Motivele și obiectivele propunerii”, importurile de noi tipuri de bucăți scutite de taxe vamale sunt în creștere rapidă. Întrucât aceste importuri nu fac obiectul unor restricții cantitative, ele au potențialul, în cazul în care regimul lor comercial rămâne neschimbat, de a submina protecția prevăzută pentru pieptul de pasăre sub forma contingentelor tarifare în temeiul acordului de asociere și, în consecință, de a perturba echilibrul fragil al pieței de carne de pasăre din UE. Prin urmare, este urgent să se găsească o soluție la această situație. Comisia a primit numeroase întrebări scrise din partea deputaților în Parlamentul European și din partea sectorului european al cărnii de pasăre, solicitând luarea de măsuri în vederea găsirii unei soluții.

                  Valoarea importurilor în UE în cadrul celor două linii tarifare, NC 0207 13 70 și 0207 14 70, din ultimii ani calendaristici compleți, 2016 și 2017, a atins o valoare combinată a importurilor de 43,9 milioane de euro. Aceasta reprezintă 23,9 % din totalul importurilor UE de carne de pasăre din Ucraina în 2016 și 2017 și reprezintă 1,1 % din totalul importurilor UE de carne de pasăre din toate țările terțe în cei doi ani calendaristici. În 2018 valoarea importurilor a atins 91,4 milioane EUR.

                  Propunerea va consolida actualele importuri scutite de taxe vamale din cadrul liniilor tarifare NC 0207 13 70 și 0207 14 70, „alte bucăți, proaspete sau congelate”, în cadrul contingentului tarifar existent pentru importurile de carne de pasăre din Ucraina și va reinstitui taxa aferentă regimului națiunii celei mai favorizate pentru acele două linii tarifare. Aceasta înseamnă că acordul de asociere va stabiliza importurile existente în UE de carne de pui din Ucraina și fără alte consecințe pentru comerțul bilateral.

               •Adecvarea reglementărilor și simplificarea

                  Nu se aplică.

               •Drepturi fundamentale

                  Propunerea nu va avea consecințe asupra protecției drepturilor fundamentale.

               4.IMPLICAȚII BUGETARE

                  Propunerea nu va avea niciun impact asupra bugetului UE sub forma unor taxe vamale nepercepute.

               5.ALTE ELEMENTE

               •Planuri de punere în aplicare și măsuri de monitorizare, evaluare și raportare

                  Comisia va continua să monitorizeze îndeaproape importurile de carne de pasăre din țări terțe.

               2019/0132 (NLE)

               Propunere de

               DECIZIE A CONSILIULUI

               privind încheierea acordului sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de Acordul de asociere între Uniunea Europeană și Comunitatea Europeană a Energiei Atomice și țările membre ale acestora, pe de o parte, și Ucraina, pe de altă parte

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (3) și articolul 207 alineatul (4) primul paragraf, coroborate cu articolul 218 alineatul (6) literele (a) (v),

               având în vedere propunerea Comisiei Europene,

               având în vedere acordul Parlamentului European,

               întrucât:

               (1)Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte
                  1
                (denumit în continuare „acordul de asociere”), a intrat în vigoare la 1 septembrie 2017.

               (2)Un nou tip de bucată de carne de pasăre, care constă dintr-o bucată tradițională de piept de pui cu os, poate fi comercializat în Uniune ca piept de pasăre, în urma unui proces minim de transformare în Uniune. Prin urmare, importurile nelimitate de acest tip de bucăți, ale căror importuri din Ucraina au ajuns la 55 500 de tone în 2018, riscă să submineze condițiile în care pot fi importate în Uniune, în temeiul acordului de asociere, bucățile tradiționale de piept de pasăre, în special restricțiile cantitative sub forma unui contingent tarifar.

               (3)La 20 decembrie 2018, Consiliul a autorizat Comisia să deschidă negocieri cu Ucraina în vederea găsirii unei soluții prin modificarea preferințelor comerciale pentru carnea de pasăre și preparatele din carne de pasăre prevăzute în acordul de asociere. Negocierile s-au încheiat cu succes la data de 19 martie 2019.

               (4)În conformitate cu Decizia (UE) 2019/... a Consiliului
                  2
               , acordul sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de Acordul de asociere, a fost semnat la [xx], sub rezerva încheierii acestuia.

               (5)Acordul ar trebui aprobat în numele Uniunii,

               ADOPTĂ PREZENTA DECIZIE:

               Articolul 1

               Se aprobă, în numele Uniunii, acordul sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de Acordul de asociere.
                  3
               .

               Articolul 2

               Președintele Consiliului desemnează persoana împuternicită să transmită instrumentul de aprobare depozitarului acordului, în numele Uniunii Europene, pentru a exprima consimțământul Uniunii Europene de a-și asuma obligații în temeiul acordului.

               Articolul 3

               Prezenta decizie intră în vigoare la data adoptării sale
                  4
               .

               Adoptată la Bruxelles,

                     Pentru Consiliu

                     Președintele

                     (1)

                        JO L 161, 29.5.2014, p. 3.

                     (2)

                        Decizia (UE) 2019/ ... a Consiliului privind semnarea, în numele Uniunii Europene, și aplicarea cu titlu provizoriu a acordului sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de Acordul de asociere între Uniunea Europeană și Comunitatea Europeană a Energiei Atomice și țările membre ale acestora, pe de o parte, și Ucraina, pe de altă parte (JO L xxx, xx.xx.xxxx, p. x).

                     (3)

                        Acordul a fost publicat în [furnizați referința din JO] împreună cu decizia privind semnarea.

                     (4)

                        Data intrării în vigoare a acordului se publică în Jurnalul Oficial al Uniunii Europene de către Secretariatul General al Consiliului.

    ---documentbreak---

               COMISIA EUROPEANĂ
            Bruxelles, 12.6.2019
            COM(2019) 267 final
            ANEXĂ
            la
            Propunerea de decizie a Consiliului
            privind încheierea acordului sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de Acordul de asociere între Uniunea Europeană și Comunitatea Europeană a Energiei Atomice și țările membre ale acestora, pe de o parte, și Ucraina, pe de altă parte

               Acord sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte

               A. Scrisoare din partea Uniunii Europene

               Stimată Doamnă/Stimate Domn,

               Am onoarea de mă adresa dumneavoastră referitor la negocierile purtate între Uniunea Europeană și Ucraina (denumite în continuare „părțile”) cu privire la preferințele comerciale pentru anumite tipuri de carne de pasăre și preparate din carne de pasăre, încheiate la 19 martie 2019.

               Aceste negocieri au condus la următorul acord:

               (1)La litera A din apendicele la anexa I-A la capitolul 1 din titlul IV al acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”), rubrica pentru „Carne de pasăre și preparate din carne de pasăre” se înlocuiește cu următorul text:

                        Carne de pasăre și preparate din carne de pasăre

                        0207 11 (30-90)

                        0207 12 (10-90)

                        0207 13 (10-20-30-50-60-70-99)*

                        0207 14 (10-20-30-50-60-70-99)*

                        0207 24 (10-90)

                        0207 25 (10-90)

                        0207 26 (10-20-30-50-60-70-80-99)

                        0207 27 (10-20-30-50-60-70-80-99)

                        0207 32 (15-19-51-59-90)

                        0207 33 (11-19-59-90)

                        0207 35 (11-15-21-23-25-31-41-51-53-61-63-71-79-99)

                        0207 36 (11-15-21-23-31-41-51-53-61-63-79-90)

                        0210 99 (39)

                        1602 31 (11-19-30-90)

                        1602 32 (11-19-30-90)

                        1602 39 (21)

                        50 000 de tone/an exprimate în greutate netă + 18 400 de tone/an exprimate în greutate netă cu o creștere incrementală de 800 de tone/an exprimate în greutate netă în anul 2020 și în anul 2021

                        +20 000 de tone/an exprimate în greutate netă [doar pentru codul NC 0207 12 (10-90)]

               *
                     Din motive de claritate, liniile tarifare 0207 13 70 și 0207 14 70 stabilite în listele tarifare ale UE din anexa I-A la capitolul 1 din titlul IV al acordului, fac obiectul contingentelor tarifare stabilite în a treia coloană intitulată „Cantitate”.

               (2)În listele tarifare ale UE din anexa I-A la capitolul 1 din titlul IV al acordului, textul din a patra coloană intitulată „Categorie în etapa eliminării” se înlocuiește cu „50 000 de tone/an exprimate în greutate netă + 18 400 de tone/an exprimate în greutate netă cu o creștere incrementală de 800 de tone/an exprimate în greutate netă în anul 2020 și în anul 2021” pentru următoarele linii tarifare din NC 2008:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               (3)În listele tarifare ale UE din anexa I-A la capitolul 1 din titlul IV al acordului, pentru linia tarifară 0207 12 (10-90) din NC 2008, textul din a patra coloană intitulată „Categorie în etapa eliminării” se înlocuiește cu „50 000 de tone/an exprimate în greutate netă + 18 400 de tone/an exprimate în greutate netă cu o creștere incrementală de 800 de tone/an exprimate în greutate netă în anul 2020 și în anul 2021 + 20 000 de tone/an exprimate în greutate netă”

               (4)Pentru restul anului calendaristic în care prezentul acord intră în vigoare, cantitatea suplimentară de 50 000 de tone care urmează să fie adăugată la cota existentă de carne de pasăre și preparate din carne de pasăre stabilită în acord se calculează în mod proporțional.

               (5)Taxa vamală aferentă regimului națiunii celei mai favorizate de 100,8 EUR/100 kg net stabilită pentru liniile tarifare 0207 13 70 și 0207 14 70 în listele tarifare ale UE din anexa I-A la capitolul 1 din titlul IV al acordului se aplică importurilor în exces față de contingentele tarifare agregate pentru carne de pasăre și preparate din carne de pasăre menționate la punctul (1).

               Prezentul acord intră în vigoare în prima zi a lunii care urmează datei ultimei notificări către depozitarul instrumentului de aprobare sau ratificare, schimbate între părți.

               Prezentul acord se aplică în mod provizoriu începând cu prima zi a lunii următoare datei la care depozitarul a primit:

               –notificarea din partea Uniunii cu privire la încheierea procedurilor necesare în acest scop; precum și

               –Notificarea de către Ucraina a finalizării ratificării în conformitate cu procedurile sale și cu legislația aplicabilă a acesteia,

               fiind luată în considerație data cea mai târzie.

               V-aș rămâne îndatorat dacă ați confirma acordul Ucrainei cu privire la cele de mai sus.

               Vă rog să primiți, stimate domn, expresia înaltei mele considerații.

               Adoptat la Bruxelles,

               Pentru Uniunea Europeană,

               B. Scrisoare din partea Ucrainei

               Stimată Doamnă/Stimate Domn,

               Am onoarea de a confirma primirea scrisorii dumneavoastră din [a se insera data scrisorii], cu textul care urmează:

               „Am onoarea de mă adresa dumneavoastră referitor la negocierile purtate între Uniunea Europeană și Ucraina (denumite în continuare „părțile”) cu privire la preferințele comerciale pentru anumite tipuri de carne de pasăre și preparate din carne de pasăre, încheiate la 19 martie 2019.

               Aceste negocieri au condus la următorul acord:

               (1)La litera A din apendicele la anexa I-A la capitolul 1 din titlul IV al acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”), rubrica pentru „Carne de pasăre și preparate din carne de pasăre” se înlocuiește cu următorul text:

                        Carne de pasăre și preparate din carne de pasăre

                        0207 11 (30-90)

                        0207 12 (10-90)

                        0207 13 (10-20-30-50-60-70-99)*

                        0207 14 (10-20-30-50-60-70-99)*

                        0207 24 (10-90)

                        0207 25 (10-90)

                        0207 26 (10-20-30-50-60-70-80-99)

                        0207 27 (10-20-30-50-60-70-80-99)

                        0207 32 (15-19-51-59-90)

                        0207 33 (11-19-59-90)

                        0207 35 (11-15-21-23-25-31-41-51-53-61-63-71-79-99)

                        0207 36 (11-15-21-23-31-41-51-53-61-63-79-90)

                        0210 99 (39)

                        1602 31 (11-19-30-90)

                        1602 32 (11-19-30-90)

                        1602 39 (21)

                        50 000 de tone/an exprimate în greutate netă + 18 400 de tone/an exprimate în greutate netă cu o creștere incrementală de 800 de tone/an exprimate în greutate netă în anul 2020 și în anul 2021

                        +20 000 de tone/an exprimate în greutate netă [doar pentru codul NC 0207 12 (10-90)]

               *
                     Din motive de claritate, liniile tarifare 0207 13 70 și 0207 14 70 stabilite în listele tarifare ale UE din anexa I-A la capitolul 1 din titlul IV al acordului, fac obiectul contingentelor tarifare stabilite în a treia coloană intitulată „Cantitate”.

               (2)În listele tarifare ale UE din anexa I-A la capitolul 1 din titlul IV al acordului, textul din a patra coloană intitulată „Categorie în etapa eliminării” se înlocuiește cu „50 000 de tone/an exprimate în greutate netă + 18 400 de tone/an exprimate în greutate netă cu o creștere incrementală de 800 de tone/an exprimate în greutate netă în anul 2020 și în anul 2021” pentru următoarele linii tarifare din NC 2008:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               (3)În listele tarifare ale UE din anexa I-A la capitolul 1 din titlul IV al acordului, pentru linia tarifară 0207 12 (10-90) din NC 2008, textul din a patra coloană intitulată „Categorie în etapa eliminării” se înlocuiește cu „50 000 de tone/an exprimate în greutate netă + 18 400 de tone/an exprimate în greutate netă cu o creștere incrementală de 800 de tone/an exprimate în greutate netă în anul 2020 și în anul 2021 + 20 000 de tone/an exprimate în greutate netă”.

               (4)Pentru restul anului calendaristic în care prezentul acord intră în vigoare, cantitatea suplimentară de 50 000 de tone care urmează să fie adăugată la cota existentă de carne de pasăre și preparate din carne de pasăre stabilită în acord se calculează în mod proporțional.

               (5)Taxa vamală aferentă regimului națiunii celei mai favorizate de 100,8 EUR/100 kg net stabilită pentru liniile tarifare 0207 13 70 și 0207 14 70 în listele tarifare ale UE din anexa I-A la capitolul 1 din titlul IV al acordului se aplică importurilor în exces față de contingentele tarifare agregate pentru carne de pasăre și preparate din carne de pasăre menționate la punctul (1).

               Prezentul acord intră în vigoare în prima zi a lunii care urmează datei ultimei notificări către depozitarul instrumentului de aprobare sau ratificare, schimbate între părți.

               Prezentul acord se aplică în mod provizoriu începând cu prima zi a lunii următoare datei la care depozitarul a primit:

               –notificarea din partea Uniunii cu privire la încheierea procedurilor necesare în acest scop; precum și

               –Notificarea de către Ucraina a finalizării ratificării în conformitate cu procedurile sale și cu legislația aplicabilă a acesteia,

               fiind luată în considerație data cea mai târzie.”

               Am onoarea de a confirma acordul Ucrainei cu privire la conținutul acestei scrisori.

               Vă rog să primiți, stimate domn, expresia înaltei mele considerații.

               Adoptat la Kiev,

               Pentru Ucraina